Guvernul joacă ping pong cu responsabilitatea. Nimeni nu își asumă vina pentru tragedia de la "Matei Balș".
Guvernul spune că investiţiile în sistemul sanitar nu se fac într-o lună. OUG prin care spitatele pot accesa fonduri pentru reparaţii, sub semnul întrebării. Ludovic Orban: "Probabil a fost reluată procedura de avizare". Parlamentarii PSD cer demisia lui Vlad Voiculescu.
Cazul Matei Balş rămâne în continuare fără vinovaţi. Guvernul condus de Florin Cîțu ridică din umeri şi spune că investiţiile în sănătate nu se fac într-o lună, după preluarea mandatului."În primul rând, trebuie să se înţeleagă că fără investiţii în sănătate nu poţi să faci niciun pas înainte. Trebuie să mă înţeleagă că într-o lună de zile, acest guvern nu avea cum să facă investiţii.", spune Kelemen Hunor, vicepremierul României."Încă analizam situația, primim rapoarte în fiecare zi. Sunt câteva rapoarte care deja au existat și trebuie să mă uit peste ele. Aș vrea să văd ce măsuri au fost implementate, situația este sub analiză.", a explicat Florin Cîțu, premierul României.După incendiul de la Piatra Neamţ s-a întocmit o Ordonanţă de Urgenţă, prin care spitalele puteau accesa fonduri europene, pentru repararea defecţiunilor.Aceasta nu a mai fost aprobată, iar motivul este acelaşi: Guvernul este nou."Este un Guvern nou. Probabil a fost rluată procedura de avizare şi imediat după vizare, ea va putea fi adoptată. Sunt convins ca Guvernul și managerii vor dispune măsurile necesare pentru asigurarea conformării.", a spus Ludovic Orban, preşedintele Camerei Deputaţilor.